Diari Oficial de la Generalitat Valenciana


Sumari del DOGV 9794, del 22-02-2024 (2024/1447)

RESOLUCIÓ de 15 de febrer de 2024, de la Conselleria d'Educació, Universitats i Ocupació, per la qual s'autoritza a impartir els cicles de grau mitjà de tècnic esportiu en Futbol i Futbol Sala i els cicles de grau superior de tècnic esportiu superior en Futbol i Futbol Sala al centre privat d'ensenyaments esportius Alicante Elite Sport, de la localitat d'Alacant, en la modalitat semipresencial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1447


Data del document
:   15-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 15 de febrer de 2024, de la Conselleria d'Educació, Universitats i Ocupació, per la qual s'autoritza a impartir els cicles de grau mitjà de tècnic esportiu en Futbol i Futbol Sala i els cicles de grau superior de tècnic esportiu superior en Futbol i Futbol Sala al centre privat d'ensenyaments esportius Alicante Elite Sport, de la localitat d'Alacant, en la modalitat semipresencial. [2024/1447]  
  
Antecedents de fet  
  
Primer. La titularitat del Centre Privat d'Ensenyaments Esportius Alicante Elite Sport, amb codi de centre 29759919, presenta el dia 27 de setembre de 2023 davant la Conselleria d'Educació, Universitats i Ocupació, sol·licitud d'autorització per a impartir en la modalitat semipresencial els cicles de grau mitjà de tècnic esportiu en Futbol i Futbol Sala i els cicles de grau superior de tècnic esportiu superior en Futbol i Futbol Sala.  
Segon. El dia 30 de novembre de 2023, la Inspecció d'Educació emet informe favorable a la sol·licitud realitzada pel centre amb denominació Alicante Elite Sport, amb codi de centre 60853914, per a impartir en la modalitat semipresencial els cicles de grau mitjà de tècnic esportiu en Futbol i Futbol Sala i els cicles de grau superior de tècnic esportiu superior en Futbol i Futbol Sala, respecte al compliment de l'Ordre ECD/499/2015, de 16 de març per la qual es regula el règim d'ensenyament a distància dels ensenyaments esportius de règim especial, en l'àmbit de gestió del Ministeri d'Educació, Cultura i Esport.  
  
Tercer. El dia 16 de gener de 2024, el Servici d'Ordenació i Gestió d'Ensenyaments Professionals, Artístiques i Esportives emet informe favorable respecte a la sol·licitud realitzada pel centre amb denominació Alicante Élite Sport, amb codi de centre 00253663, per a impartir en la modalitat semipresencial els cicles de grau mitjà de tècnic esportiu en Futbol i Futbol Sala i els cicles de grau superior de tècnic esportiu superior en Futbol i Futbol Sala.  
  
Fonaments de dret  
  
Primer. L'òrgan competent per a dictar la present resolució és la secretària autonòmica de la Conselleria d'Educació, Universitats i Ocupació, segons el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i l'Ordre 30/2022, de 12 de maig, de la Conselleria d'Educació, Cultura i Esport, per la qual es regula l'organització i autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana.  
Segon. L'article 18 del Decret 132/2012, de 31 d'agost, del Consell, pel qual es regulen els ensenyaments esportius de règim especial en la Comunitat Valenciana establix que «dins de l'oferta del cicle d'ensenyaments esportius corresponent, es podran oferir a distància els mòduls del bloc comú, complementari i aquelles altres que dispose el reial decret que establisca el títol i els ensenyaments mínims corresponents i sobre la base del que establisca este article». Així mateix, en l'article 39, establix les condicions dels centres per a impartir formació a distància, indicant en el seu apartat primer que «els centres que impartisquen ensenyaments esportius a distància hauran de comptar amb autorització prèvia per a impartir eixos mateixos ensenyaments en règim presencial».  
  
Tercer. En Resolució de 16 d'abril de 2018, de la Conselleria d'Educació, Investigació, Cultura i Esport, es concedix l'autorització el centre amb denominació Alicante Élite Sport, amb codi 61962041, per a impartir en la modalitat presencial els ensenyaments indicats en l'antecedent de fet primer.  
Quart. La Resolució de 6 de juliol de 2023, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent en els centres que impartixen ensenyaments esportius de règim especial a la Comunitat Valenciana, durant el curs 2023-2024, en el seu article seté, modalitat semipresencial o a distància, per la qual es regula l'autorització de cicles formatius en la modalitat semipresencial o a distància en centres públics i privats de la Comunitat Valenciana, apartat 7.3, diu: «De manera subsidiària, la regulació general de les condicions i els requisits de la modalitat semipresencial o a distància s'adequarà als que establix l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial, en l'àmbit de gestió del Ministeri d'Educació, Cultura i Esport (BOE 71, 24.03.2015) i, en els aspectes que no regula esta, a l'Ordre 30/2022, de 12 de maig, de la Conselleria d'Educació, Cultura i Esport, per la qual es regula la organització i l'autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana» (DOGV 9342, 18.05.2022).  
  
Amb base en els antecedents de fet i els fonaments de dret exposats, resolc:  
  
Primer  
Concedir l'autorització al centre privat d'ensenyaments esportius amb denominació Alicante Élite Sport, i codi 22556632, per a impartir en la modalitat semipresencial:  
  
Ensenyaments esportius de grau mitjà:  
- El bloc comú del cicle inicial i el cicle final de tècnic esportiu en Futbol i de tècnic esportiu en Futbol Sala.  
- El bloc complementari del cicle inicial i el cicle final de tècnic esportiu en Futbol i de tècnic esportiu en Futbol Sala.  
- Ensenyaments esportius de grau superior:  
- El bloc comú de tècnic esportiu superior en Futbol i de tècnic esportiu superior en Futbol Sala.  
- El bloc complementari de tècnic esportiu superior en Futbol i de tècnic esportiu superior en Futbol Sala.  
  
Cadascuna de les unitats autoritzades tindrà un màxim de 45 llocs escolars, sobre la base de l'Ordre 30/2022, de 12 de maig.  
  
Per la qual cosa, la composició final del centre queda de la manera següent:  
  
Ensenyaments presencials:  
Família: Futbol i Futbol Sala:  
- Ensenyaments esportius de grau mitjà:  
- 2 cicles inicials i 2 cicles finals de tècnic esportiu en Futbol (codi de l'ensenyament 99251857825), amb un total de 4 unitats i 35 llocs escolars per unitat.  
- 1 cicle inicial i 1 cicle final de tècnic esportiu en Futbol Sala (codi de l'ensenyament 27245464447), amb un total de 2 unitats i 35 llocs escolars per unitat.  
- Ensenyaments esportius de grau superior:  
- 2 cicles de grau superior de tècnic esportiu superior en Futbol (codi de l'ensenyament 63467028995), amb un total de 2 unitats i 35 llocs escolars per unitat.  
- 1 cicle de grau superior de tècnic esportiu superior en Futbol Sala (codi de l'ensenyament: 18042745031), amb un total d'1 unitat i 35 llocs escolars.  
  
Ensenyaments semipresencials:  
Família: Futbol i Futbol Sala:  
- Ensenyaments esportius de grau mitjà:  
- El bloc comú del cicle inicial i el cicle final de tècnic esportiu en Futbol i de tècnic esportiu en Futbol Sala.  
- El bloc complementari del cicle inicial i el cicle final de tècnic esportiu en Futbol i de tècnic esportiu en Futbol Sala.  
- Ensenyaments esportius de grau superior:  
- El bloc comú de tècnic esportiu superior en Futbol i de tècnic esportiu superior en Futbol Sala.  
- El bloc complementari de tècnic esportiu superior en Futbol i de tècnic esportiu superior en Futbol Sala.  
  
Cadascuna de les unitats semipresencials amb un màxim de 45 llocs escolars.  
Segon  
La present autorització farà efecte a partir del curs 2024-2025.  
  
Aquesta autorització s'inscriurà en el Registre de centres docents de la Comunitat Valenciana.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 15 de febrer de 2024.- El secretari autonòmic d'Educació: Daniel McEvoy Bravo.